
4.pielikums

Projektu iesniegumu atlases nolikumam


Projektu iesniegumu vērtēšanas kritēriju piemērošanas metodika 

	Darbības programmas nosaukums
	Izaugsme un nodarbinātība

	Prioritārā virziena numurs un nosaukums
	4.2. Atbalstīt energoefektivitāti, viedu energovadību un atjaunojamo energoresursu izmantošanu sabiedriskajā infrastruktūrā, tostarp sabiedriskajās ēkās un mājokļu sektorā

	Specifiskā atbalsta mērķa numurs un nosaukums 
	4.2.1. Veicināt energoefektivitātes paaugstināšanu valsts un dzīvojamās ēkās

	Specifiskā atbalsta mērķa pasākums
	4.2.1.1. Veicināt energoefektivitātes paaugstināšanu dzīvojamās ēkās

	Projektu iesniegumu atlases veids
	Ierobežota projekta iesnieguma atlase

	Atbildīgā iestāde
	Ekonomikas ministrija


Vispārīgie nosacījumi projekta iesnieguma vērtēšanas kritēriju piemērošanai:

1. Lai novērtētu atbilstību attiecīgajam vērtēšanas kritērijam, vērtētājam ir jāņem vērā gan attiecīgajās projekta iesnieguma veidlapas sadaļās sniegtā informācija, gan arī visa pārējā projekta iesnieguma veidlapā (iesnieguma veidlapas citās sadaļās un pielikumos) pieejamā informācija.
2. Vērtējot projekta iesnieguma atbilstību kritērijiem, jāņem vērā tikai projekta iesnieguma veidlapā (projekta iesnieguma veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju. 

3. Vērtējot projektu iesniegumus, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.  

4. Projektu iesniegumu vērtēšanā izmantojami: 

a. MK noteikumi “Noteikumi par darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākumu „Veicināt energoefektivitātes paaugstināšanu dzīvojamās ēkās”” (turpmāk – MK noteikumi);

b. Darbības programma “Izaugsme un nodarbinātība” un darbības programmas papildinājums;

c. 4.2.1. specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākuma „Veicināt energoefektivitātes paaugstināšanu dzīvojamās ēkās” (turpmāk – Pasākums) Projektu iesniegumu atlases nolikums, tai skaitā Projekta iesniegumu vērtēšanas kritēriji un Projekta iesnieguma veidlapas aizpildīšanas metodika.

	1. VIENOTIE KRITĒRIJI
	Kritērija ietekme uz lēmuma pieņemšanu

(P/N)
	Skaidrojums atbilstības noteikšanai

	1. 
	Projekta iesniedzējs atbilst Ministru kabineta (turpmāk – MK) noteikumos par specifiskā atbalsta mērķa pasākuma īstenošanu projekta iesniedzējam izvirzītajām prasībām
.
	P
	Vērtējums ir “Jā”, ja projekta iesniedzējs atbilst MK noteikumu par pasākuma īstenošanu projekta iesniedzējam izvirzītajām prasībām, t.i., projekta iesniedzējs ir akciju sabiedrība „Attīstības finanšu institūcija „Altum””. Kritērija atbilstību vērtē saskaņā ar projekta iesnieguma veidlapas sākumlapas sadaļā norādīto informāciju.


	2. 
	Projekta iesnieguma veidlapa ir aizpildīta datorrakstā.
	P
	Vērtējums ir „Jā”, ja projekta iesnieguma veidlapa un tās pielikumi ir aizpildīti datorrakstā (izņēmums ir projekta iesniedzēja atbildīgās amatpersonas vai tās pilnvarotās personas paraksta daļa projekta iesnieguma veidlapas “Apliecinājuma” sadaļā, kas ir aizpildīta rokrakstā).

Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu iesniegt projekta iesniegumu vai tā sadaļu (kura nav atbilstoši sagatavota) pielikumu datorrakstā.

	3. 
	Projekta iesniedzējam un projekta sadarbības partnerim Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro.
	P
	Vērtējums ir „Jā”, ja projekta iesniedzējam un sadarbības partneriem projekta iesnieguma iesniegšanas dienā nav nodokļu parādu, kas ir kopsummā ir lielāki par 150 euro. 
Atbilstību kritērijam pārbauda Valsts ieņēmumu dienesta (turpmāk - VID) datu bāzē http://www6.vid.gov.lv/VID_PDB/NPAR.

Ja pārbaudes rezultātā tiek secināts, ka projekta iesniedzējam vai sadarbības partneriem ir nodokļu parādi, kas kopsummā nepārsniedz 150 euro, tiek uzskatīts, ka nodokļu parāds ir neliels un nav pamata atzīt, ka projekta iesniedzējs un sadarbības partneri neatbilst kritērija prasībām.

Projekta iesnieguma vērtēšanas veidlapā norāda pārbaudes datumu un nodokļa parāda summu. 

Ņemot vērā, ka VID datu bāzē informācija par VID administrētajiem nodokļu parādiem tiek publicēta divreiz mēnesī, vērtēšanā nodokļu parāds VID datu bāzē tiek pārbaudīts VID noteiktajā publicēšanas dienā, kas ir tuvākais pēc projekta iesnieguma iesniegšanas.

Ja tiek konstatēts, ka projekta iesniedzējam vai sadarbības partneriem ir nodokļu parāds, kas kopsummā ir lielāks par 150 euro, projekta iesniegumu novērtē ar “Jā, ar nosacījumu” un izvirza nosacījumu veikt nodokļa parāda nomaksu.

	4. 
	Projekta iesnieguma oriģinālam ir dokumenta juridiskais spēks:

4.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisko parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);

4.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums.
	P


	4.1.apakškritērija gadījumā vērtējums ir „Jā”, ja: 
· projekta iesniegums ir iesniegts elektroniska dokumenta formā un kopā kā viena datne ir parakstīts ar drošu elektronisko parakstu un apliecināts ar laika zīmogu;

· projekta iesniegumu ir parakstījusi projekta iesniedzēja atbildīgā amatpersona;

· personai, kura ir parakstījusi projekta iesniegumu, ir paraksta tiesības (tiesības pārstāvēt organizāciju), t.i., tā ir iestādes vadītājs vai viņa vietnieks, vai tai ir pilnvarojums parakstīt projekta iesnieguma veidlapu (pievienota pilnvara vai iekšējs normatīvs akts).

Elektronisko parakstu (identitāti un derīgumu) pārbauda tīmekļa vietnē:

https://www.eparaksts.lv/lv/palidziba/parbaudit-edokumentu/ 

4.2.apakškritērija gadījumā vērtējums ir „Jā”, ja:

· projekta iesniegums ir noformēts atbilstoši normatīvajā aktā par dokumentu izstrādāšanas un noformēšanas kārtību noteiktajām prasībām;

· projekta iesniedzēja atbildīgā amatpersona ir parakstījusi projekta iesnieguma veidlapas sadaļu „Apliecinājums”;

· personai, kura ir parakstījusi projekta iesniegumu, ir paraksta tiesības (tiesības pārstāvēt organizāciju), t.i., tā ir iestādes vadītājs vai viņa vietnieks, vai tai ir pilnvarojums parakstīt projekta iesniegumu (pievienota pilnvara vai iekšējs normatīvais akts).
Ja projekta iesniegums ir iesniegts Kohēzijas politikas fondu vadības informācijas sistēmā 2014.-2020.gadam, 4.kritērijā vērtējums ir „Jā”.
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumus:

1) projekta iesniegumu parakstīt ar elektronisko parakstu un/vai apliecināt ar laika zīmogu, un/vai pievienot pilnvarojumu (ja nepieciešams);

2) noformēt projekta iesniegumu atbilstoši normatīvā akta par dokumentu izstrādāšanas un noformēšanas kārtību prasībām un/vai parakstīt veidlapas sadaļu “Apliecinājums”, un/vai pievienot pilnvarojumu (ja nepieciešams).

	5. 
	Projekta iesnieguma veidlapa ir pilnībā aizpildīta latviešu valodā atbilstoši MK noteikumu par specifiskā atbalsta mērķa īstenošanu  noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. 


	P
	 Vērtējums ir „Jā”, ja:

· projekta iesnieguma aizpildīšanā ir izmantota veidlapa, kas pievienota Ministru kabineta 2014.gada 16.decembra noteikumiem Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā”; 
· projekta iesniegumam ir pievienoti visi pielikumi, kas noteikti projekta iesnieguma atlases nolikumā kā iesniedzamie dokumenti:
· projekta iesniedzēja izstrādāta kārtība (metodika), kādā izvēlas, piešķir un uzskaita atbalstu pasākuma mērķa grupai. Kārtībā ir ietverts apraksts par nosacījumiem drošas finanšu vadības principa ievērošanai atbalsta pieteikumu izvērtēšanā un atbalsta piešķiršanā;
· projekta iesniedzēja izstrādāts apraksts par projekta īstenošanai paredzētajiem cilvēkresursiem, to kvalifikāciju, nepieciešamajiem ārpakalpojumiem projekta īstenošanai, konsultāciju nodrošināšanu un kapacitāti energoefektivitātes paaugstināšanas pasākumu plānošanas un īstenošanas jomā daudzdzīvokļu dzīvojamās mājās;

· projekta iesniedzēja izstrādāti finanšu plūsmu nodalīšanas principi projekta ietvaros, nodrošinot grantu un projekta vadības un īstenošanas izmaksu nodalīšanu, un projekta finanšu plūsmu nodalīšanu no citām projekta iesniedzēja finanšu plūsmām;

· projekta iesniedzēja izstrādāta kārtība, kādā finansējuma saņēmējs izvērtē pretendentu, piešķir un uzskaita atbalstu pasākuma mērķa grupai. Kārtībā ir noteikta valsts atbalsta nosacījumu atbilstības noteikšana, valsts atbalsta (de minimis) sniegšanas mehānisms atbilstoši MK noteikumos par specifiskā atbalsta mērķa pasākuma īstenošanu noteiktajam un ievērojot de minimis atbalsta uzskaites un piešķiršanas kārtību. Kārtībā ir norādīts, ka finanšu atbalstu granta, aizdevuma un garantijas veidā saimnieciskās darbības veicējam pasākumu ietvaros plānots sniegt kā valsts atbalstu (de minimis) saskaņā ar Regulu Nr.1407/2013 un aprakstīts tā piešķiršanas un uzskaites mehānisms, raksturojot galvenos pasākumus, kas tiks veikti, lai nodrošinātu piešķirtā atbalsta atbilstību normatīvajiem aktiem (nozaru ierobežojumus, piešķiramā atbalsta apmēru, kumulācijas normas un atbalsta pretendenta atbilstību MK noteikumos noteiktajam);
· projekta iesniedzēja izstrādāts apraksts par publicitātes pasākumiem un to izmaksām;

· projekta iesniedzēja izstrādāts apraksts par sadarbības procesu ar citiem finansētājiem;

· projekta iesniedzēja izstrādāta kārtība par projekta vadības un īstenošanas izmaksu aprēķināšanas kārtību un plānoto izmaksu apjomu;
· projekta iesniedzēja izstrādāta metodika, kā tiks novērsta energoefektivitātes paaugstināšanas pasākumu pārfinansēšana, tai skaitā definēti kritēriji, saskaņā ar kuriem granta apjoms tiks samazināts, norādot samazinājuma apjomu;

· projekta iesniedzēja izstrādātu procedūru par granta intensitātes pārskatīšanas normas piemērošanu;

· projekta iesniedzēja izstrādātus norādījumus dzīvokļu īpašniekiem vai viņu pilnvarotai personai būvkomersanta, autoruzrauga un būvuzrauga atlasei, atbilstoši nosacījumiem par atklātu, pārredzamu, samērīgu un nediskriminējošu procedūru, izvairoties no interešu konfliktiem un nodrošinot energoefektivitātes paaugstināšanas pasākumu īstenošanas izmaksas atbilstoši vidējām tirgus cenām;

· projekta iesniedzēja apraksts par pārraudzības/ kontroles plānu, lai uzraudzītu daudzdzīvokļu dzīvojamo māju energoefektivitātes paaugstināšanas, viedas energo un atjaunojamo energoresursu izmantošanas projektu (ex-post) ietvaros sasniegtos rezultātus un to atbilstību sākotnēji plānotajam;
· pilnvara, iestādes iekšējais normatīvais akts vai cits dokuments, kas apliecina pilnvarojumu parakstīt projekta iesniegumu (ja projekta iesniegumu paraksta pilnvarota persona);
· citi pielikumi pēc projekta iesniedzēja izvēles vai nepieciešamības.
· projekta iesnieguma veidlapa un pielikumi ir pilnībā sagatavoti latviešu valodā;

· kāda no projekta iesnieguma sadaļām vai kāds no pielikumiem ir citā valodā, bet tam ir pievienots Valsts valodas likumā noteiktajā kārtībā apliecināts tulkojums valsts valodā ar:

1) tulkojuma notariālu apliecinājumu vai

2) zvērināta tulka/tulkotāja apliecinājumu, vai

3) tulka/tulkotāja apliecinājumu (atbilstoši normatīvajiem aktiem par kārtību, kādā apliecināmi dokumentu tulkojumi valsts valodā)  

Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza attiecīgu nosacījumu trūkumu novēršanai, piemēram:

1)
iesniegt projekta iesniegumu atbilstoši veidlapai, kas pievienota MK noteikumiem par specifiskā atbalsta mērķa īstenošanu;

2)
pievienot attiecīgos pielikumus;

3)
iesniegt projekta iesnieguma veidlapu, kādu tās sadaļu vai pielikumu valsts valodā vai pievienot likumā noteiktajā kārtībā apliecinātu tulkojumu.

	6. 
	Projekta iesnieguma finanšu dati ir norādīti euro.
	P
	Vērtējums ir „Jā”, ja projekta iesnieguma veidlapā finanšu dati ir norādīti euro (EUR). 

Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu finanšu datus norādīt euro.

	7. 
	Projekta iesnieguma finanšu aprēķins ir izstrādāts aritmētiski precīzi un ir atbilstošs projekta iesnieguma veidlapas prasībām.
	P
	Vērtējums ir „Jā”, ja projekta iesniegumā:

· norādītais finansējums ir izstrādāts aritmētiski precīzi (t.i., nav matemātisku kļūdu);

· finanšu aprēķins ir izstrādāts atbilstoši projekta iesnieguma veidlapas prasībām, t.i., aizpildītas visas ailes (norādot gan vienas vienības izmaksu pielietojumu, gan daudzumu, mērvienību, attiecīgās projekta darbības numuru, izmaksu veidu (attiecināms, neattiecināms), izmaksu pozīcijas summu gan absolūtos skaitļots, gan procentuāli, gan arī PVN); 

· finanšu aprēķins norādīts ar diviem cipariem aiz komata; 

· norādītie izmaksu apmēra ierobežojumi ir norādīti aritmētiski precīzi un to procentuālais apmērs ir rēķināts no projekta kopējām attiecināmajām tiešajām izmaksām.

Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu veikt atbilstošus precizējumus.

	8. 
	Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa pasākuma īstenošanu projektam noteiktajam ES fonda finansējuma apmēram.
	P
	Vērtējums ir „Jā”, ja projekta iesniegumā norādītais pieejamais kopējais attiecināmais finansējums līgumam par projekta īstenošanu nepārsniedz MK noteikumos noteikto ERAF finansējumu EUR 107 368 499 apmērā.
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu nodrošināt projekta iesniegumā attiecīgu publiskā finansējuma apmēru.

	9. 
	Projekta iesniegumā iekļautās kopējās izmaksas (kopējās projekta attiecināmās izmaksas, kopējās projekta neattiecināmās izmaksas
 un kopējās projekta izmaksas), plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa pasākuma īstenošanu noteiktajām, t.sk. nepārsniedz noteikto izmaksu pozīciju apjomus un:

9.1.
ir saistītas ar projekta īstenošanu;

9.2.
ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai); 

9.3.
nodrošina projektā izvirzītā mērķa un rādītāju sasniegšanu.
	P
	Vērtējums ir „Jā”, ja:

· projekta iesnieguma veidlapā plānotās kopējās izmaksas un kopējās attiecināmās izmaksas atbilst MK noteikumos noteiktajam;

· norādītās projekta kopējās attiecināmās izmaksas ir vienādas ar attiecināmā valsts budžeta līdzfinansējuma un attiecināmā ERAF finansējuma kopsummu un nepārsniedz EUR 134 458 765 .
· projekta iesniegumā plānotās projekta darbības atbilst MK noteikumu 20.punktā noteiktajam, t.sk. projekta iesniegumā nav iekļautas MK noteikumos noteiktajām atbalstāmajām darbībām neatbilstošas darbības;

· projekta iesnieguma veidlapā iekļautās izmaksu pozīcijas ir sadalītas apakšpozīcijās un izmaksu vienībās (ja attiecināms, t.i., to ir iespējams izdarīt) un izmaksu pozīciju vienības un skaits ļauj secināt, ka tās atbilst projektā izvirzīto mērķu un rādītāju sasniegšanai;

· izmaksas ir atainotas tā, lai ir pilnīgi skaidrs, kā projekta iesniedzējs ir nonācis līdz gala summai katrā izdevumu pozīcijā.
Papildus:

· 9.1.apakškritērija gadījumā vērtējums ir “Jā”, ja projekta iesniegumā iekļautās izmaksu pozīcijas ir saistītas ar projekta īstenošanu (t.i., bez tām nav iespējams īstenot konkrēto projekta darbību), to raksturo projekta darbību apraksts gan attiecībā uz mērķa grupu iesaisti pasākumā, gan arī projekta īstenošanas un vadības personāla darbības, kas nepieciešamas, lai nodrošinātu projekta īstenošanu;

· 9.2.apakškritērija gadījumā vērtējums ir “Jā”, ja projekta iesniegumā iekļautās izmaksu pozīcijas ir nepieciešamas projekta īstenošanai un to nepieciešamību pamato mērķa grupu vajadzības, projekta darbības un to ietvaros sasniedzamie rezultāti, projektā sasniedzamie uzraudzības rādītāji, projekta īstenošanas kapacitāte, projekta laika plānojums, publicitāte.

· 9.3.apakškritērija gadījumā vērtējums ir “Jā”, ja projekta iesniegumā plānotās izmaksas nodrošina projektā izvirzīto rādītāju un līdz ar to arī mērķa sasniegšanu (t.i., bez tām nav iespējams sasniegt projekta mērķi un izvirzītos rādītājus) un izmaksu pozīciju apjomi ir aprēķināti, pamatojoties uz vienu MK noteikumos noteikto rādītāja vienību. 

Ja projekta iesniegumā vai kādā citā projekta iesnieguma sadaļā sniegtā informācija liecina, ka projektā plānotās izmaksas un darbības pilnībā vai daļēji neatbilst MK noteikumos noteiktajiem nosacījumiem, tās nav saistītas ar projekta īstenošanu, vai nav nepieciešamas projekta īstenošanai, kā arī nenodrošina projekta mērķa un rādītāju sasniegšanu, projekta iesniegumu novērtē ar „Jā, ar nosacījumu” un izvirza nosacījumu veikt atbilstošus precizējumus.

	10. 
	Projekta īstenošanas termiņi atbilst MK noteikumos par specifiskā atbalsta mērķa pasākuma īstenošanu noteiktajam projekta īstenošanas periodam.
	P
	Vērtējums ir „Jā”, ja:

· projekta īstenošana (t.sk. finansējuma sadalījums pa gadiem) saskaņā ar projekta iesnieguma veidlapu, kā arī citās sadāļās minēto ir plānota ne ilgāk kā noteikts MK noteikumos – līdz 2022.gada 31.decembrim un nav pretrunīgs citās projekta iesnieguma veidlapas sadaļās;

· projekta īstenošanas laika grafikā – projekta iesnieguma veidlapā katrai projekta darbībai ir norādīts īstenošanas ilgums pa ceturkšņiem un kopējais ieviešanas laiks atbilst projekta iesniegumā minētajam;
· projekta finanšu plānojums projekta iesnieguma veidlapā sakrīt ar projekta darbībām projekta īstenošanas laika grafikā – projekta iesniegumā norādīto (gan finanšu sadalījumā pa gadiem, gan arī izmaksu pozīciju plānojumā. 

Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt projekta īstenošanas ilgumu, atbalsta pasākumu plānojumu pa ceturkšņiem vai finanšu plānojumu pa gadiem vai izmaksu pozīcijām, nodrošinot saskaņotu informāciju saistītajās projekta iesnieguma sadaļās.

	11. 
	Projekta mērķis atbilst MK noteikumos par specifiskā atbalsta mērķa pasākuma īstenošanu noteiktajam mērķim.
	P
	Vērtējums ir „Jā”, ja projekta iesniegumā un arī pārējās projekta iesnieguma sadaļās minētā informācija par projekta mērķi, kā arī projektā plānotajām darbībām liecina, ka tas atbilst SAM pasākuma mērķim “veicināt energoefektivitātes paaugstināšanu dzīvojamās mājās”. 

Ja projekta iesniegumā norādītais projekta mērķis neatbilst SAM pasākuma mērķim, projekta iesniegumu novērtē ar „Jā, ar nosacījumu” un izvirza nosacījumu precizēt projekta mērķi, lai tas atbilstu SAM pasākuma mērķim.

	12. 
	Projekta iesniegumā plānotie sagaidāmie rezultāti un uzraudzības rādītāji ir precīzi definēti, pamatoti un izmērāmi un tie sekmē MK noteikumos par specifiskā atbalsta mērķa pasākuma īstenošanu noteikto rādītāju sasniegšanu.
	P
	Vērtējums ir „Jā”, ja:

· projekta iesnieguma veidlapā katrai projekta darbībai ir precīzi definēts rezultāts, t.i., ir skaidri saprotams, kas katras projekta darbības rezultātā tiks sasniegts; 

projekta iesnieguma veidlapā ir precīzi definēts projekta uzraudzības rādītājs (iznākuma), t.i., tas atbilst MK noteikumu 5.1.apakšpunktā noteiktajai uzraudzības rezultāta definīcijai, ko plāno projekta iesniegumā:;
· projekta iesnieguma veidlapā norādītais katrs projekta darbības rezultāts ir noteikts pamatoti, t.i., tas izriet no šīs darbības satura un apraksta, kas šīs darbības ietvaros tiks īstenots; 
· projekta iesnieguma veidlapā ir pamatots projekta uzraudzības rādītājs (iznākuma), t.i., tas atbilst MK noteikumos noteiktajai uzraudzības rezultātu definīcijai un skaitam, ko plāno projekta iesniegumā;
· projekta iesnieguma veidlapā norādītais uzraudzības rādītājs ir izmērāms, t.i., tam ir noteikta konkrēta sasniedzamā mērvienība un skaitliskā vērtība līdz projekta īstenošanas beigām un tas atbilst projektu iesniegumu atlases nolikumā norādītajām indikatīvajām rādītāja vērtībām;
· MK noteikumu 5.punktā ietvertie sasniedzamie rādītāji ir:

· līdz 2018. gada 31. decembrim – 5 052 mājsaimniecības ar uzlabotu enerģijas patēriņa klasifikāciju, līdz 2023. gada 31. decembrim – 13 476 mājsaimniecības ar uzlabotu enerģijas patēriņa klasifikāciju;

· vidējais siltumenerģijas patēriņš apkurei daudzdzīvokļu dzīvojamās mājās pēc energoefektivitātes paaugstināšanas pasākumu īstenošanas kalendāra gada griezumā nepārsniedz 90 kWh/m2;

· no atjaunojamiem energoresursiem ražotā papildjauda – 2,74 MW;

· aprēķinātais siltumnīcefekta gāzu samazinājums gadā – 12 582 CO ekvivalenta tonnas;

· finanšu rādītājs – līdz 2018. gada 31. decembrim sertificēti izdevumi 39 705 882 euro apmērā.
· projekta iesnieguma veidlapas 1.5.sadaļā norādītie sasniedzamie rezultāti projekta darbību ietvaros un projekta iesnieguma veidlapā sniegtā informācija par projekta uzraudzības rādītāju liecina, ka tiks sekmēta MK noteikumos noteiktā uzraudzības rādītāja sasniegšana gan saturiski, gan arī skaitliski.

Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu noteikt iztrūkstošos darbību rezultātus vai uzraudzības rādītājus, pamatot (t.sk. ar aprēķiniem) to noteikto vērtību, precizēt to definīcijas, pamatot, kā noteiktie rādītāji sekmē MK noteikumos noteiktā uzraudzības rādītāja sasniegšanu.

	13. 
	Projekta iesniegumā plānotās projekta darbības:

13.1. atbilst MK noteikumos par specifiskā atbalsta mērķa pasākuma īstenošanu noteiktajam un paredz saikni ar attiecīgajām atbalstāmajām darbībām;

13.2. ir precīzi definētas un pamatotas, un tās risina projektā definētās problēmas.
	P


	13.1.apakškritērija gadījumā vērtējums ir „Jā”, ja papildus pie 11.kritērijā novērtētajam par projekta darbību atbilstību MK noteikumos noteiktajam, projekta darbību apraksti atbilst MK noteikumos noteiktajiem šo darbību ieviešanas nosacījumiem un, ja projekta iesnieguma veidlapā norādītās projekta darbības un to apraksti liecina, ka tās ir atbilstošas MK noteikumos noteiktajām attiecīgajām atbalstāmajām darbībām.

13.2.apakškritērija gadījumā vērtējums ir „Jā”, ja projekta iesnieguma veidlapas 1.5.sadaļā:

· projekta darbības ir precīzi definētas, t.i., no darbību nosaukumiem var spriest par to saturu, projekta darbības ir uzskaitītas ar apakšdarbībām, ja tas ir nepieciešams darbības satura precizēšanai;

· projekta darbības ir pamatotas, t.i., tās tieši ietekmē projekta mērķa un rezultāta sasniegšanu, bez kādas no darbībām projekta mērķa un rezultātu sasniegšana nav iespējama;

· projekta darbības ir mērķētas uz projekta iesnieguma veidlapā aprakstīto problēmu risinājumu.
Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt projekta darbību definīcijas, papildināt ieviešanas mehānisma aprakstu, aktivitāšu ietvaros plānoto darbību nepieciešamības pamatojumus, ietekmi uz mērķgrupas problēmu risināšanu, saskaņot un pamatot projekta darbību saikni ar MK noteikumos noteiktajām atbalstāmajām darbībām.

	14. 
	Projekta iesniegumā plānotie publicitātes un informācijas izplatīšanas pasākumi atbilst Vispārējās regulas
 nosacījumiem, 2015.gada 17.februāra Ministru kabineta noteikumos Nr.87 „Kārtība, kādā Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā nodrošināma komunikācijas un vizuālās identitātes prasību ievērošana”  noteiktajam.
	P
	Vērtējums ir „Jā”, ja projekta iesnieguma veidlapas 5.sadaļā:

· norādītie informācijas un publicitātes pasākumi atbilst Eiropas Parlamenta un Padomes regulai (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (115.pants un XII pielikums) un normatīvajam aktam par kārtību, kādā nodrošina komunikāciju un vizuālās identitātes prasības Eiropas Savienības struktūrfondu un Kohēzijas fonda ieviešanā 2014.-2020. gada plānošanas periodā, t.i.:

1) pie finansējuma  saņēmēja un pie gala labuma guvējiem viegli redzamā vietā paredzēts izvietot vismaz vienu plakātu ar informāciju par projektu, tostarp par finansiālo atbalstu no ERAF;
2) finansējuma saņēmēja tīmekļa vietnē paredzēts publicēt aprakstu par projekta īstenošanu, tostarp tā mērķiem un rezultātiem;
· norādītajiem informācijas un publicitātes pasākumiem ir sniegts pasākuma apraksts (t.i., ko šis pasākums ietver, kas to īstenos, cik bieži), īstenošanas periods (piemēram, visu projekta īstenošanas laiku, konkrētus gada ceturkšņus), kā arī pasākumu skaits.
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt informācijas un publicitātes pasākumu uzskaitījumu un aprakstu.

	2.SPECIFISKIE ATBILSTĪBAS KRITĒRIJI
	Kritērija ietekme uz lēmuma pieņemšanu

(P)
	Skaidrojums atbilstības noteikšanai

	
	
	

	15. 
	Projekta iesniedzējs ir apliecinājis, ka atbalsts tiks sniegts tādu daudzdzīvokļu dzīvojamo māju energoefektivitātes paaugstināšanas, viedas energovadības un atjaunojamo energoresursu izmantošanas  pasākumu īstenošanai, kurās vienam īpašniekam  nepieder vairāk kā 20% no kopējā dzīvokļa īpašumu vai dzīvojamo telpu grupu skaita Ierobežojums neattiecas uz valstij un pašvaldībai piederošajiem dzīvokļu īpašumiem.
	P
	Vērtējums ir Jā”, ja projekta iesnieguma veidlapā projekta iesniedzējs ir apliecinājis, ka atbalsts tiks sniegts tādu daudzdzīvokļu dzīvojamo māju energoefektivitātes paaugstināšanas, viedas energovadības un atjaunojamo energoresursu izmantošanas  pasākumu īstenošanai, kurās vienam īpašniekam  nepieder vairāk kā 20% no kopējā dzīvokļa īpašumu vai dzīvojamo telpu grupu skaita. Ierobežojums neattiecas uz valstij un pašvaldībai piederošajiem dzīvokļu īpašumiem.
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu veikt atbilstošus precizējumus.

	16. 
	Projekta iesniedzējs ir aprakstījis, kā aizdevumu izsniegšanai daudzdzīvokļu dzīvojamo māju energoefektivitātes paaugstināšanas pasākumu īstenošanai plāno piesaistīt papildus finanšu līdzekļus no citiem finanšu avotiem, kas nav paredzēti pasākuma ietvaros,  norādot iespējamos līdzekļu avotus, cenu, apjomu, piesaistes kārtību, nosacījumus un termiņus
	P
	Vērtējums ir Jā”, ja projekta iesnieguma veidlapā sniegtā informācija apliecina, kā projekta iesniedzējs piesaistīs papildus finanšu avotus, t.sk. ar kādiem kreditoriem un par kādiem nosacījumiem ir vestas sarunas, sarunu progress, kreditoru izvirzītie nosacījumi un plānotais finansējuma apjoms, plānotais līgumu noslēgšanas termiņš, iespējamie šķēršļi, papildus finansējuma piesaistīšanas iespējas. Pamatojums, vai plānotais finanšu līdzekļu apjoms ļaus sasniegt SAM mērķus.
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu veikt atbilstošus precizējumus.

	17. 
	Projekta iesniedzējs ir aprakstījis kapacitāti un kompetenci (vai arī, kā tā tiks nodrošināta uz projekta uzsākšanas brīdī), lai nodrošinātu konsultatīvo atbalstu, tehnisko un juridisko ekspertīzi par daudzdzīvokļu dzīvojamo māju energoefektivitātes paaugstināšanas projektu izstrādi, t.sk. dokumentācijas sagatavošanu, būvniecības procesa organizēšanu un uzraudzību, un nodrošinātu energoefektivitātes paaugstināšanas pasākumu īstenošanas un sasniegto rezultātu uzraudzību.
	P
	Vērtējums ir „Jā”, ja projekta iesniedzējs ir aprakstījis, kā tiks nodrošināta kompetence un kapacitāte konsultāciju sniegšanai gala labuma saņēmējiem par energoefektivitātes pasākumiem, energosertifikātu un tehnisko projektu, būvniecības ieceres dokumentācijas izstrādi, pakalpojumu sniedzēju piesaisti un kvalitātes vērtēšanu, kopsapulču rīkošanu. Projekta iesniedzējam jānorāda, kā šī kompetence tiks nodrošināta iedzīvotājiem Rīgā un reģionos, kā arī, kāda informācija tiks sniegta klātienē, internetā un citos resursos, kādā veidā.
Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt/precizēt projekta iesniegumu ar trūkstošo informāciju

	18. 
	Projekta iesniedzējs ir aprakstījis pārraudzības/ kontroles plānu, lai uzraudzītu daudzdzīvokļu dzīvojamo māju energoefektivitātes paaugstināšanas, viedas energo un atjaunojamo energoresursu izmantošanas projektu (ex-post) ietvaros sasniegtos rezultātus un to atbilstību sākotnēji plānotajam.
	P
	Vērtējums ir „Jā”, ja projekta iesniedzējs ir aprakstījis, kā tiks nodrošināta atbilstoša uzraudzība daudzdzīvokļu dzīvojamo māju energoefektivitātes paaugstināšanas un viedas energovadības un atjaunojamo energoresursu izmantošanas projektu (ex-post) ietvaros sasniegtajiem rezultātiem un to atbilstībai sākotnēji plānotajam.
Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt/precizēt projekta iesniegumu ar trūkstošajiem papildinātības nosacījumiem.

	19. 
	Projekta iesniedzējam ir atbilstoša kapacitāte un kompetence, lai:

19.1. sniegtu konsultācijas par aizdevumu pieteikumu sagatavošanu;

19.2.  izskatītu aizdevumu un dotāciju energoefektivitātes paaugstināšanas, viedas energovadības un atjaunojamo energoresursu izmantošanas  projektu īstenošanai pieteikumus;

19.3. uzraudzītu aizdevumu un dotāciju izmaksu un atmaksu;

19.4.  nodrošinātu parādu piedziņas procesu.
	P
	Vērtējums ir „Jā”, ja projekta iesniedzējs ir aprakstījis, kā tiks nodrošināta atbilstoša kompetence un kapacitāte, lai izvērtētu plānotos energoefektivitātes pasākumus, energoauditus un tehniskos projektus, būvniecības ieceres dokumentāciju, veikto iepirkumu procedūru atbilstību normatīvo aktu prasībām,  kā arī - kā projekta iesniedzējs nodrošinās būvdarbu kvalitāti, pārbaudīs energoietaupījumu, konstatēs neatbilstības, piemēros finanšu korekcijas  gadījumos, kad būs konstatēti pārkāpumi un kā nodrošinās parādu piedziņu.

Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt/precizēt projekta iesniegumu ar trūkstošajiem papildinātības nosacījumiem.

	20. 
	Projekta iesniedzējs projekta īstenošanas laikā paredz apzināt un izvērtēt riskus/iemeslus, ja daudzdzīvokļu dzīvojamā mājā netiks sasniegts plānotais energoefektivitātes līmenis, un pilnveidot procedūras šādu gadījumu novēršanai.
	P
	Vērtējums ir „Jā”, ja projekta iesniedzējs ir norādījis, kā plāno uzraudzīt plānotās energoefektivitātes rādītāju sasniegšanu daudzdzīvokļu dzīvojamās mājās, kā arī, kādas darbības veiks, ja plānotie rādītāji netiks sasniegti. 
Ja projekta iesnieguma veidlapā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt/precizēt projekta iesniegumu ar trūkstošo informāciju.


	3. KVALITĀTES KRITĒRIJI
	
	Vērtēšanas sistēma

	
	Apakškritēriji/Punktu skaits
	Maksimālais iegūstamais punktu skaits un punktu piešķiršanas kārtība
	Minimālais nepieciešamais punktu skaits
	Skaidrojums atbilstības noteikšanai

	21.  
	Projekta iesniedzējs, iesaistot sociālos partnerus, atbildīgās institūcijas,  ir izstrādājis daudzdzīvokļu dzīvojamo māju energoefektivitātes paaugstināšanas, viedas energovadības un atjaunojamo energoresursu izmantošanas  pasākumu īstenošanai nepieciešamās tehniskās dokumentācijas sagatavošanas metodikas: energoaudita pārskata, tehniskās apsekošanas atzinuma, būvniecības tāmju, vienkāršotās fasādes renovācijas dokumentācijas un vienkāršotās inženiertīklu renovācijas dokumentācijas izstrādei.
	21.1. ir izstrādātas vismaz 5 metodikas - 10
	10V
	10
	Apakškritēriju piemēro un 10 punktus piešķir, ja projekta iesnieguma veidlapai ir pievienotas projekta iesniedzēja izstrādātās vismaz 5 energoefektivitātes paaugstināšanas tehniskās dokumentācijas metodikas.

	
	
	21.2. ir izstrādātas no 1 līdz 4 metodikām un ir iesniegts laika grafiks par pārējo metodiku izstrādi, kas nepārsniedz 6 mēnešus pēc līguma noslēgšanas ar sadarbības iestādi - 5
	
	
	Apakškritēriju piemēro un 5 punktus piešķir, ja projekta iesnieguma veidlapai ir pievienotas projekta iesniedzēja izstrādātās vismaz 1 līdz 4 energoefektivitātes paaugstināšanas tehniskās dokumentācijas metodikas.

	
	
	21.3. nav izstrādāta neviena metodika - 0
	
	
	Apakškritēriju piemēro un 0 punktus piešķir, ja projekta iesnieguma veidlapai nav pievienotas energoefektivitātes paaugstināšanas tehniskās dokumentācijas metodikas.

	Ja vērtējums ir zemāks par 10 punktiem, projekta iesniegumu novērtē ar „Jā, ar nosacījumu” un izvirza nosacījumu nodrošināt atbilstību 21.kvalitātes kritērijam.

	22. 
	Projekta iesniedzējs ir izstrādājis pamatotu pasākumu plānu sekojošu projekta risku novēršanai vai samazināšanai:

· aizdevumu atmaksas kavējumu risks

· nekvalitatīvu būvdarbu īstenošanas risks

· risks, ka pēc energoefektivitātes paaugstināšanas pasākumu īstenošanas netiks sasniegts plānotais energoefektivitātes līmenis
· citi riski
	22.1. risku novēršanas vai samazināšanas pasākumu plāns ir izstrādāts par vismaz 3 riskiem - 10
	10V
	10
	Apakškritēriju piemēro un 10 punktus piešķir, ja projekta iesnieguma veidlapā ir aprakstīti vismaz 3 risku novēršanas plāni un veicamās darbības, t.sk., kā riski tiks plānoti un uzraudzīti, atbildīgās personas, to kompetence un veicamās darbībās, kādas darbības tiks veiktas, lai riski neiestātos, kā arī, kā iestāšanās gadījumā riski tiks novērsti.

	
	
	22.2. risku novēršanas vai samazināšanas pasākumu plāns ir izstrādāts par vismaz 1 – 2 riskiem - 5
	
	
	Apakškritēriju piemēro un 5 punktus piešķir, ja projekta iesnieguma veidlapā ir aprakstīti 1-2 risku novēršanas plāni un veicamās darbības, t.sk., kā riski tiks plānoti un uzraudzīti, atbildīgās personas, to kompetence un veicamās darbībās, kādas darbības tiks veiktas, lai riski neiestātos, kā arī, kā iestāšanās gadījumā riski tiks novērsti.

	
	
	22.3. nav izstrādāts pamatots pasākumu plāns projekta risku novēršanai vai samazināšanai - 0
	
	
	Apakškritēriju piemēro un 0 punktus piešķir, ja projekta iesnieguma veidlapā nav aprakstīti risku novēršanas plāni.

	Ja vērtējums ir zemāks par 10 punktiem, projekta iesniegumu novērtē ar „Jā, ar nosacījumu” un izvirza nosacījumu nodrošināt atbilstību 22.kvalitātes kritērijam.

	23. 
	Projekta iesniedzējs plāno  informēt sabiedrību par daudzdzīvokļu dzīvojamo māju energoefektivitātes paaugstināšanas un viedas energovadības un atjaunojamo energoresursu izmantošanas  pasākumiem, piedaloties:
	23.1. regulāros semināru ciklos visā Latvijas teritorijā (ne tikai nacionālas nozīmes attīstības centros) - 10
	10V
	5
	Apakškritēriju piemēro un 10 punktus piešķir, ja projekta iesnieguma veidlapā projekta iesniedzējs ir aprakstījis regulāru semināru ciklu rīkošanu  visā Latvijas teritorijā (Nacionālās nozīmes attīstības centros, Reģionālās nozīmes attīstības centros u.c.), t.sk. norādot plānoto semināru norises laiku pa ceturkšņiem.

	
	
	23.2. regulāros semināru ciklos visos nacionālas nozīmes attīstības centros - 5
	
	
	Apakškritēriju piemēro un 2 punktus piešķir, ja projekta iesniedzējs ir aprakstījis regulāru semināru ciklu rīkošanu  nacionālas nozīmes attīstības centros, t.sk. norādot plānoto semināru norises laiku pa ceturkšņiem..

	
	
	23.3. regulāros semināru ciklos Rīgā - 0
	
	
	Apakškritēriju piemēro un 0 punktus piešķir, ja projekta  iesniedzējs ir aprakstījis regulāru semināru ciklu rīkošanu  tikai Rīgā, t.sk. norādot plānoto semināru norises laiku pa ceturkšņiem.

	Ja vērtējums ir zemāks par 5 punktiem, projekta iesniegumu novērtē ar „Jā, ar nosacījumu” un izvirza nosacījumu nodrošināt atbilstību 23.kvalitātes kritērijam.


Piezīmes:

N – neprecizējams kritērijs;

P –
Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

V – Piemēro vienu atbilstošo kritēriju;
� Projektu iesniegumu vērtēšanas kritēriju piemērošanas metodika ir informatīvi skaidrojošs materiāls


� Kritērija ietvaros tiek pārbaudīta projekta iesniedzēja   atbilstība noteiktajām finansējuma saņēmējaprasībām


� Ja tādas ir paredzētas MK noteikumos par specifiskā atbalsta mērķa īstenošanu


� Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu,  Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006.

